विश्रामपुर (पलामू) :- विश्रामपुर नगर परिषद उपाध्यक्ष अनिल पांडेय के नेतृत्व में पार्षदों का एक प्रतिनिधिमंडल नगर विकास मंत्री सीपी सिंह से मिला.प्रतिनिधिमंडल ने मंत्री सीपी सिंह को एक हस्ताक्षरयुक्त ज्ञापन भी सौंपा.ज्ञापन में उपाध्यक्ष व पार्षदों ने विश्रामपुर नगर परिषद कार्यालय को भ्रष्टाचार का केंद्र बताया.ज्ञापन में नप अध्यक्ष पति व कार्यपालक पदाधिकारी पर कई गंभीर आरोप लगाया गया है.योजनाओं के आवंटन व क्रियांवयन पर भी सवाल उठाये गये है.कहा गया है कि बोर्ड की मासिक बैठक भी आहूत नही की जाती.बोर्ड बैठक में दिये गये निर्णयों का पालन नही होता.बैठक के प्रोसोडिंग का छायाप्रति भी पार्षदों को उपलब्ध नही कराया जाता.इतना ही नही अपने लोगो को लाभ पहुंचाने के लिये प्रोसोडिंग रजिस्टर से हमेशा छेड़छाड़ की जाती है.ज्ञापन में आरोप लगाया गया है कि अध्यक्ष पति नप के हर कार्य मे हस्तक्षेप करते है.हर फैसला अध्यक्ष के बजाय उनके पति ही लेते है.अध्यक्ष पति व कार्यपालक पदाधिकारी नियमो को ताक पर रखते हुये अपने चिन्हित लोगो को फायदा पहुंचाने में लगे हुये है.भवन निर्माण विभाग द्वारा अयोग्य करार दे दिये गये ठेकेदार गोपाल राम को लगातार कार्य आवंटित किया जा रहा है.जबकि गोपाल राम के कंपनी कौशल्य कंट्रक्शन को भवन निर्माण विभाग ने गलत जानकारी देने व दस्तावेजो के हेरा-फेरी के आरोप में 2017 में ही डिवार घोषित कर दिया है.इतना ही नही गुणवत्ताहीन स्ट्रीट लाईट लगवाने वाले ठेकेदार को विरोध के बावजूद हाईमास्क लाईट अधिष्ठापन का कार्य दिया गया है.ज्ञापन में यह भी कहा गया है कि दो सगे भाई नप कार्यालय में बतौर कर्मी कार्यरत है.उन्ही का तीसरा भाई संवेदक भी है.जिसके नाम पर गलत तरीके से कई कार्य आवंटित किया गया है.प्रतिनिधिमंडल ने नगर विकास मंत्री सीपी सिंह से जांचोपरांत कार्रवाई की मांग की है.मंत्री सीपी सिंह ने उपाध्यक्ष व पार्षदों को आश्वस्त किया कि जल्द ही सारे आरोपो पर गहन जांच कराई जायेगी.दोषी पाये जाने पर किसी को भी बख्सा नही जायेगा.उपाध्यक्ष व पार्षद नगर विकास विभाग के सचिव को भी ज्ञापन की प्रति सौंपी है.प्रतिनिधिमंडल में जिला योजन समिति के सदस्य संजय कुमार,वार्ड पार्षद सलीमुद्दीन अंसारी, सुनील कुमार चौधरी, दिनेश शुक्ला,मजमुद्दीन अंसारी,हीरा देवी,तारा देवी,किरण देवी,मुन्नि देवी,भागवंती देवी,बबीता देवी,तस्लीमा खातून सहित कई पार्षद शामिल थे.